
ΤΟΠΙΚΑ 


Πανικός και εσωτερικοί ανταγωνισμοί στο τραπεζιτικό λόμπι: 
πολλαπλασιάζονται οι ζημιές, καθώς υπολογίζονται τα δάνεια 
και κάποιοι ανησυχούν για την έρευνα 

Το σαββατοκύριακο, Ί-2 Σεπτεµβρίου, ανακοινώθηκαν οι ζημιές της Λαϊκής - 
«Καραμπινάτη ζημιά 729 εκατομμυρίων ευρώ» σύμφωνα µε τον Οικονομικό 
Φιλελεύθερο - και το γεγονός ότι οι καταθέσεις είναι μειωμένες συνολικά. Οι 
νέες ζημιές ανακοινώθηκαν, καθώς, άρχισαν να υπολογίζονται οι απώλειες 
από µη εξυπηρετούµενα δάνεια και η βασική πηγή της κατακόρυφης ανόδου 
των ζημιών φαίνεται να οφείλεται στην επέκταση της τράπεζας στην Ελλάδα: 
«Στην Κύπρο τα µη εξυπηρετούµενα δάνεια Το β΄) τρίµηνο του 2012 
αυξήθηκαν κατά 486 εκατομμύρια οδηγώντας ΤΟ δείκη των µη 
εξυπηρετούµενων χορηγήσεων στο 19.6326.....ΣΤτην Ελλάδα λόγω της συνεχώς 
επιδεινούµενης κρίσης, ο δείκτης µη εξυπηρετούµενων δανείων αυξήθηκε σε 
32.6746..»[Φιλελευθερος, 1/9/2012] 

Με την «απομείωση υπεραξίας και άλλων άὔλων περιουσιακών στοιχείων 
ύψους 980 εκατ. ευρώ, κυρίως από δραστηριότητες στην Ελλάδα...αυξάνει Τη 
λογιστική ζηµιά που αναλογεί στους μετόχους Της τράπεζας σε 1.309 εκατ.» 
Υπενθυμίζεται ότι αρχικά η Λαϊκή ζητούσε «μόνο» 1.8 δις. 

Την ἴδια µέρα, η Χαραυγή έγραφε ότι «ΟΙ ελεγκτές του Οίκου Α δ Μ 
επισκέφθηκαν Το Τµήµα επισφαλών δανείων της Λαἶκής Τράπεζας και ζήτησαν 
μεταξύ άλλων και τους φακέλους δανείων που φαίνεται να έχουν διαγραφεί». 
Και η έρευνα θα πάει πίσω, στην περίοδο του Χρηματιστηρίου «Και αφορά 


διαγραφέντα δάνεια, Τα οποία εἶχαν συναφθεί την περίοδο 1999-20086..» 


Όταν το λόμπι των τραπεζών ανησυχεί για τα «δικαιώματα»/ «μυστικά» 
του ΌὈρφανίδη στους σκληρούς δίσκους των ηλεκτρονικών 
υπολογιστών της Κεντρικής 

Σε αυτό το πλαίσιο, το λόμπι των τραπεζών εξαπέλυσε µια συντονισμένη 
επίθεση µέσω µερικών ΜΜΕ, ενάντια στο Διοικητή της Κεντρικής Τράπεζας, 
µε πρόσχημα το ότι ο κ. Δημητριάδης ζήτησε από τους υπαλλήλους να 
παραδώσουν τους υπηρεσιακούς ηλεκτρονικούς υπολογιστές και τηλέφωνα. 


Η επίθεση ξεκίνησε από την "Αλήθεια". Αξίζει ένα σχόλιο για τη φαινομενική 


ασυναρτησία της εφημερίδας του κ. Χάσικου. Πριν λίγες µέρες, κάλυψε µε 
ντοκουμέντα - τα οποία, προφανώς, διέρρευσαν μερικοί στην Τράπεζα 
Κύπρου - τη µεγάλη απάτη της αγοράς ελληνικών ομολόγων την περίοδο 
Δεκέμβριος 2009- Απρίλιος 2010. Λογικά, θα περίµενε κάποιος ότι η ἴδια 
εφημερίδα θα στήριζε την έρευνα για τις τράπεζες. Μόλις, όµως, ξεκίνησε η 
έρευνα και ο Οίκος που την ανέλαβε ζήτησε να ερευνηθούν τα αρχεία των 
υπολογιστών της Κεντρικής για να συγκριθούν µε τα στοιχεία από τις 
τράπεζες, ξαφνικά, η εφημερίδα ξαναγύρισε στον παλιό της ρόλο -- της 
συγκάλυψης του σκανδάλου των τραπεζών. Το ότι είναι και η εφημερίδα του 
ΔΗΣΥ ίσως να εξηγεί, εν µέρει, τη μεταστροφή. Ἠ ίσως οι αποκαλύψεις για το 
2009-10 να έγιναν σε µια προσπάθεια να περιοριστεί η έρευνα σε µερικά 
θέµατα. 

Η προσπάθεια να αρθρωθεί ένα είδος επίθεσης ενάντια στην έρευνα 
καλύφτηκε πίσω από διαμαρτυρίες για "καταπάτηση" των δικαιωμάτων των 
υπαλλήλων κλπ. Παρά το ότι διευκρινίσθηκε, αµέσως, ότι το θέµα αφορούσε 
τους υπηρεσιακούς υπολογιστές, η επίθεση συνεχίστηκε και άρχισε να γίνεται 
εμφανές ότι ο στόχος της ήταν κάτι άλλο. Το σαββατοκύριακο, η επίθεση 
διευρύνθηκε µε την ένταξη σε αυτήν και µέρους τους συγκροτήματος Δίας -η 
Σημερινή είχε συνέντευξη του Όρφανιδη, η οποία προβλήθηκε και από Σίγµα, 
το Οποίο γενικότερα προσπάθησε να εστιάσει στα πρωτοσέλιδα της κατά τα 
άλλα ανταγωνιστικής εφημερίδας -- της Αλήθειας. Ο Πολίης της Κυριακής 
κινήθηκε επίσης στο ἰδιο κλίμα προσπαθώντας να κατασκευάσει κλίµα 
«καταστροφολογίας» για να περιοριστούν οι έρευνες για στις τράπεζες. 

Όταν παρενέβη και ο επικεφαλής της Αρχής Δεδομένων Προσωπικού 
Χαρακτήρα και επιβεβαίωσε ότι έδωσε άδεια για την έρευνα, ακριβώς, επειδή 
είχε να κάµει µε υπηρεσιακά στοιχεία, η «Αλήθεια» έµεινε µόνη της πάλι και το 
θέµα άρχισε να υποχωρεί. Μέχρι που διέρρευσε, το απόγευµα της Δευτέρας, 
Χωρίς να διαψευστεί, το ουσιώδες: ότι ο βασικός εµπλεκόµενος στην όλη 
ιστορία ήταν ο τέως διοικητής της Κεντρικής, ο κ. Όρφανιδης ο οποίος πήρε 
μαζί του τους υπηρεσιακούς υπολογιστές τους οποίους χρησιμοποιούσε και 
µετά τους επέστρεψε αφού αφαίρεσε τους σκληρούς δίσκους. Και όταν τελικά 
σχολίασε το θέµα την Πέμπτη φάνηκε να αδυνατεί να αντιληφθεί το απλό 
γεγονός ότι οι υπηρεσιακοί υπολογιστές ανήκουν στο Δημόσιο -- και ότι 


δίνονται για εργασίες του Δημόσιου. 


Διαρροές και διαμάχες καθώς τρίζει το τραπεζιτικό κατεστημένο 
Γενικότερα, πάντως, στο µέτωπο των τραπεζών συνεχίζονται οι αλλαγές. Την 
Τετάρτη, υπέβαλε την παραίτηση του ακόµα ένας αξιωματούχος της Λαϊκής, ο 
Κ. Κουννής. Την Κυριακή 2/9, η Καθημερινή έβαζε τις αποκαλύψεις των 
προηγούμενων ηµερών σε ένα πλαίσιο διαρροών, από αντίπαλες οµάδες 
µέσα στις ίδιες τις τράπεζες, οι οποίες προσπαθούν να µετατοπίσουν την 
ευθύνη. Και ακόµα και εδώ καταγράφεται η παραδοχή για την ευθύνη του 
τραπεζιτικού τοµέα και στην επιβάρυνση της «πιστοληπτικής ικανότητας» της 
χώρας: 

«ΟΙ δυο µεγάλες τράπεζες της Κύπρου βαρύνοντα!ι µε Την κατηγορία ότι µε Τη 
έκθεση Τους στα ελληνικά ομόλογα [5 δις ευρώ] και Την ελληνική οικονομία 
[χορηγήσεις 24 εκτ. ευρώ] επιβάρυναν την πιστοληπτική ικανότητας της 
χώρας, Την οδήγησαν εκτός αγορών και Τελικά στην αγκαλιά του Μηχανισμού 
Στήριξης. Ωστόσο, ΤΟ πρόβλημα δεν εἶναι από µόνη της, η έκθεση στο 


ελληνικό δημόσιο, αλλά η ραγδαία πιστωτική επέκταση..» 


Η δυσφορία µε τις τράπεζες, πάντως, Φαίνεται να διαχέεται. Παρά τις 
προσπάθειες συγκάλυψης, τη Δευτέρα και την Τρίη όλα τα κόμματα 
ένοιωσαν, προφανώς, την ανάγκη και εξέδωσαν ανακοινώσεις για την ανάγκη 
έρευνας για τις τράπεζες. Ενώ στον Φιλελεύθερο της Κυριακής υπήρχαν και 
δηλώσεις παραγόντων του κεφαλαίου, όπως ο Επιφανίου, ο οποίος ήταν, 
επίσης, σαφής για τις ευθύνες των τραπεζών -- ιδιαίπερα στην χρηματοδότηση 
της φούσκας του «κατασκευαστικού τοµέα». ΊΚαι ανάλογα λέγονται κατ’ ιδίαν 
από άλλους παράγοντες οι οποίοι διεκδικούν ότι προειδοποιούσαν τις 
διοικήσεις των τραπεζών από το 2010. Ώδη ανακοινώθηκε ότι «ομάδα 
μετόχων» της Τράπεζας Κύπρου καταχώρησε αγωγές σε δικαστήριο εναντίον 
του Συγκροτήματος και υπευθύνων της Τράπεζας. 

Η στρατηγική του ρωσικού δανείου 

Μετά από αρκετό διάστηµα, η Ππιθανότητα του ρωσικού δανείου 
επανεµφανίστηκε µετά από πρωτοσέλιδο δημοσίευμα του Πολίτη, την Τρίτη 
4/9. Π εφημερίδα δεν ανέφερε καμιά πηγή και είναι πιθανό ότι ο θεαµατικός 


τίλος βασίστηκε εν μέρει στο ότι ο υπουργός οικονοµικών άφησε το θέµα και 


πάλι ανοικτό -- ενώ οι αναφορές για την οικονοµία απέπνεαν ένα αίσθημα 
αυτοπεποίθησης σε σχέση, τουλάχιστον, µε τις δηλώσεις του Ιούλη. Η µπορεί 
βέβαια το δηµοσίευµα να είχε και στόχο το ίδιο το δάνειο. Η πιθανότητα 
ρωσικού δανείου πάντως, θα μπορούσε να συνδεθεί µε την ανακοίνωση στις 
αρχές Αυγούστου για συζήτηση µεταξύ Χριστοφια-[Πούτιν και την είδηση ότι ο 


Πούτιν θα πραγματοποιούσε επίσκειψη στην Κύπρο. 


Η κυβέρνηση κράτησε τα Χαρτιά της κλειστά και τον Αύγουστο, αλλά και τώρα. 
Αυτό που ήταν ὠστόσο ευδιάκριτο, στην συνέντευξη του κ. Σιαρλή ήταν ότι το 
"μνημόνιο" φάνηκε να σπρώχνεται πιο βαθιά, προς τον χειμώνα. Έτσι, ενώ 
συνεχίζονται µεν οι διαπραγματεύσεις µε την Τρόικα, οι δηλώσεις του Σιαρλή 
έδειξαν ότι το όλο θέµα θα συζητηθεί προς τον Οκτώβριο, και κάποια 
προσχέδια µνηµονίου θα συζητηθούν τότε, αλλά ίσως η συζήτηση να πάει και 
µέχρι τον Δεκέμβριο. Από την πλευρά των τοπικών υποστηρικτών της Τρόικα 
ή ίσως και παραγόντων από την Τρόικα, άρχισε µια νέα εκστρατεία πιέσεων 
µε πρωτοσέλιδο του Φιλελευθέρου, την Πέμπτη [«Στάζει Φαρμάκι η Τρόικα»] 
όπου αναφέρεται ότι η κυπριακή πλευρά δεν έχει υποβάλει αντιπροτάσεις στις 
θέσεις της Τρόικα -- και ήδη γίνεται αναφορά ότι η κυπριακή πλευρά βασίζεται 
έμμεσα και στο Μνημόνιο. Ο υπουργός οικονοµικών διέψευσε τα περί 
δυσφορίας, αφού είχε γίνει επαφή µε την Τρόικα. Είναι προφανές ότι άρχισε 


ένας νέος γύρος αγώνα εντυπώσεων. 


Αξίζει, ωστόσο, να δει κάποιος το νέο ευρωπαϊκό πλαίσιο για να κατανοήσει 
την ρευστότητα του σκηνικού -- και γιατί είναι λογικό να καθυστερήσει η 
συζήτηση. Μια σχετική ανάλυση υπήρχε στην Καθημερινή της Κυριακής. 
Αναμένεται ότι η συμφωνία για άµεση χρηματοδότηση των τραπεζών, θα 
τεθεί σε εφαρµογή από τον Οκτώβριο -- άρα συμφέρει στην κυπριακή πλευρά 
να καθυστερήσει µέχρι να τεθεί σε εφαρµογή αυτό το θεσµικό πλαίσιο, έτσι 
ώστε να διερευνηθεί η πιθανότητα να µην επιφορτιστεί, έστω πλήρως, το 
δηµόσιο τα προβλήµατα των τραπεζών. Επιπλέον, οι νέες συζητήσεις που 
γίνονται για παρέμβαση της Ευρωπαϊκής Κεντρικής Τράπεζας στην αγορά 
ομολόγων, µπορεί, επίσης, να ευνοήσει την κυπριακή περίπτωση, αφού η 
επίλυση του ζητήµατος των τραπεζών, µέσω ευρωπαϊκών θεσμών θα 


ελαττώσει τις πιέσεις στα κυπριακά ομόλογα και µια πιο άµεση ευρωπαϊκή 


παρέμβαση στην αγορά ομολόγων θα μπορούσε να βοηθήσει να κατέβουν τα 
επιτόκια. Σε αυτό το πλαίσιο, το ρωσικό δάνειο θα είναι µια στρατηγική 
κίνηση, η οποία θα επιτρέψει στην Κυπριακή Δημοκρατία να διαπραγματευτεί 
µε επιλογές, αφού το δάνειο θα επιτρέψει την αναχρηµατοδότηση των 
δηµόσιων αναγκών µέχρι να εµπεδωθεί η λύση για τις τράπεζες. Και σε αυτό 
το πλαίσιο, η κυπριακή κυβέρνηση µπορεί να διαπραγματευτεί ένα μνημόνιο 
µε "ήπιους όρους" δανεισμού, αφού θα έχει εναλλακτική πηγή 
χρηµατοδότησης και ντε φάκτο απόθεµα ή να θέσει το θέµα ὡς ζήτημα στις 
εκλογές, αν η Τρόικα επιμένει σε µη-αποδεκτούς όρους. 

δη, ο Σιαρλη προσδιόρισε ότι τα δύο βασικά σηµεία διαφωνίας µε την 
Τρόικα είναι το ζήτημα του 13 μισθού και το συνταξιοδοτικό. Αλλά όλα 


βέβαια θα εξαρτηθούν και από το ποσό, το οποίο θα χρειαστεί. 


Μετά την Χουριέτ ένας Αναστασιάδης που δεν είναι 
Αναστασιάδης, µια «γνωστή φιλότουρκη κυρία» που είναι και 
δεν είναι και η... «τουρκική προπαγάνδα» 

Αν προσπαθούσε κάποιος να βραχυκυκλώσει την προσπάθεια του κ. 
Αναστασιάδη να το παίζει ασαφής σε όλα, τότε το δηµοσίευµα της Χουριέτ το 
περασμένο Σάββατο, τα κατάφερε χωρίς καν να έχει την πρόθεση. Ἠταν µια 
κατάσταση που απλώς ανέµενε να εμφανιστεί: Η τάση του προέδρου του 
ΔΗΣΥ να μοιράζει αντιφατικές υποσχέσεις σε διάφορες οµάδες και σε κλειστές 
συναντήσεις, αναπόφευκτα θα γινόταν δηµόσιο θέµα κάποια στιγµή. Απλώς, 
αυτήν την φορά δεν κατάφερε να ελέγξει τη ροή της πληροφορίας στα ΜΜΕ - 
όπως έγινε έστω και για τώρα µε τις διαρροές των ννκ]εακς - και η αντιφατική 
στάση του επιτελείου του, απλώς αύξησε το αίσθηµα ότι ο ΔΗΣΥ 
προσπαθούσε να κάμει ένα είδος ελέγχου της ζηµιάς (ά8πι80θ οοηίΓο!), που 
συμπεριλάμβανε άρνηση µέχρι και γνωστών θέσεων του κόμματος, και ένα 
είδος φτηνής δαιµονοποίησης που παρέπεµπε σε άλλες εποχές. |Και βέβαια η 
παρουσία της υποψηφιότητας Λιλλήκα δημιουργεί πλέον ένα είδος τριγωνικού 
[δεξιά - αριστερά - απορριπτικοῇ λόγου και σε αυτό το θέµα οι απορριπτικοί 
είχαν κάθε λόγο να ζητούν εξηγήσεις. Και ο Ν. Παπαδόπουλος στις φειδωλές 
του δηλώσεις γιατί δεν συμμετέχει στις συναντήσεις ΔΗΣΥ-ΔΗΚΟ παρέπεμψε 


και στην έννοια των «Ψεμάτων» ως στοιχείο που πρέπει να αποφύγει το 


ΔΗΚΟ σε σχέση µε τον υποψήφιο που θα στηρίξει. 


Ας δούµε την ροή των γεγονότων. 

Μόλις διέρρευσε η είδηση, το Σάββατο, 1/9, για το πρώτο δηµοσίευµα της 
τουρκικής εφημερίδας, το γραφείο τύπου του Αναστασιάδη αρνήθηκε να το 
σχολιάσει ελπίζοντας προφανώς ότι, όπως και οι αποκαλύψεις των ννἰκίθακ5 
για Το Τι έλεγε στην αμερικανική πρεσβεία το 2008, θα περνούσε στα µαλακά. 
Όταν άρχισε το θέµα να παίζει στα δελτία των 8, το γραφείο τύπου του 
υποψήφιου έβγαλε µια βεβιασμένη ανακοίνωση τι ήταν "τουρκική 
προπαγάνδα”. Ακολούθησαν δηλώσεις, όπου µετά από καιρό ο ηγέτης του 
ΔΗΣΥ δεν ήταν απλώς µέρος µιας Χορωδίας που έκανε επίθεση στην 
κυβέρνηση, αλλά τα βλέμματα στρέφονταν απειλητικά Και προς τον ἴδιο. Ο 
υποιμήφιος και το επιτελείο δεν φάνηκαν να μπορούν να χειριστούν πειστικά 
το θέµα. Το ΔΗΚΟ δήλωσε ότι βασίζεται στις συμφωνίες που έκαναν, άρα 
θεωρούσε τις θέσεις Αναστασιάδη ως μµη-υπάρχουσες. ταν αµήχανη 
κατάσταση και για την ηγεσία του ΔΗΚΟ, η οποία φαίνεται ότι προσπαθεί να 
πείσει για την προσπάθεια συνεργασίας µε Αναστασιάδη. Η ΕΔΕΚ ξεκαθάρισε 
ότι δεν δεχόταν τη Χαλαρή ομοσπονδία και τις τουρκικές εγγυήσεις. Ο 
Λιλλήκας εξέδωσε ανακοίνωση, επίσης. Ξαφνικά, ο Συναγερμός βρέθηκε, 
ουσιαστικά, Χωρίς θέσεις, αφού το κόµµα δεν τις υπερασπίστηκε, ενώ τα άλλα 
κόμματα δήλωσαν την διαφωνία τους, χωρίς να υπάρξει ούτε ίχνος αντίλογου. 
Και ήταν σαφές ότι όσα γράφονταν στο κείµενο της Χουριέτ, ήταν οι θέσεις τις 
οποίες ο ΔΗΣΥ είχε καταθέσει στο εθνικό συμβούλιο. Και ήταν, επίσης, λογικό 
ότι ο Αναστασιάδης θα τις χρησιμοποιούσε ως δείγματα προθέσεων, σε µια 
συζήτηση µε µια ευρωβουλευτή. Το ότι δεν σκέφθηκε ὁότι θα 
δημοσιοποιούνταν, είναι ένα γενικότερο πρόβλημα της υποιμηφιότητας του -- 
ότι δεν Φαίνεται να βασίζεται σε θέσεις αλλά σε απλές δηλώσεις ανά 
ακροατήριο. 


Την επομένη, ο Αναστασιάδης, καθώς πήγαινε σε μνημόσυνο επανέλαβε τα 
περί "τουρκικής προπαγάνδας" και είπε και το αµίµητο ότι η "εν λόγω κυρία” 
είναι γνωστή για τις φιλοτουρκικές της θέσεις. Άκομψη και άτσαλη δήλωση για 
µια ευρωπαία αξιωματούχο -- μάλλον δείγμα ενός είδους πανικού. Π 


προσπάθεια να εισηγηθεί ότι όλα είναι µέρος µιας τουρκικής προσπάθειας για 
δυσφήμιση του «γιατί τους ανησυχεί», έδειξε ότι η συζήτηση έφευγε για 
αλλού. Οι εφημερίδες δεν ήταν Ιδιαίτερα πιεστικές -- ο Φιλελεύθερος λ.χ. που 
τέτοιες δηλώσεις τις μετατρέπει, συνήθως, σε θέµατα για μέρες, το 
υποβάθµισε. Το ίδιο και η Σηµερινή. όµως, το θέµα συνέχισε να «παίζει» στις 
τηλεοράσεις - και λόγω των επιθέσεων της κυβέρνησης και του ΑΚΕΛ - αλλά 
και στο {ντερνετ, όπου το πιο επιτυχημένο σχόλιο στο ἵΤ8οθοοοΚκ, ήταν το 
"Πρώτη φορά βλέπω τούρκικη προπαγάνδα µε αναµνηστικές φωτογραφίες" 
το οποίο παράπεµπε, και έδινε όνοµα στην φωτογραφία του Αναστασιαδη του 
τούρκου δημοσιογράφου και της κ. Φλωτρ. Το όλο θέµα φάνηκε να αποκτά 
δυναμική και εν µέρει γιατί κινήθηκε και στο χώρο των κοινωνικών δικτύων και 
της ηλεκτρονικής επικοινωνίας που δεν είναι τόσο εύκολο να λογοκριθούν 


όπως τα τέσσερα τηλεοπτικά κανάλια και οι πέντε καθημερινές εφημερίδες. 


Η απόπειρα της ευρωβουλευτή να ευκολύνει τον Αναστασιάδη µε ανακοίνωσή 
της την Δευτέρα, έδωσε µια κάποια ανάσα στον ΔΗΣΥ, αν και η δήλωση δεν 
διέψευδε, απλώς, παρέπεµπε σε θέµατα «ορθής» διατύπωσης και 
«προσθηκών». Βέβαια, στο τοπικό πλαίσιο υπήρχε και αντίφαση ότι η µέχρι 
την Κυριακή «φιλότουρκος κυρία» ξαφνικά προσπαθούσε να καλύψει τον 
Αναστασιάδη. Την ἴδια µέρα, ήρθε η δηµοσίευση της συνέντευξης της κ. 
Φλωτρ στη Χουριέτ, που ερχόταν σε αντίθεση µε τη «διόρθωση», αφού 
φαινόταν ενθουσιασµένη µε τις θέσεις του Αναστασιάδη -- στις οποίες, 
σύμφωνα µε τα λόγια της, γινόταν αναφορά στις θέσεις για «χαλαρή 
ομοσπονδία» και «διευρυμένες συνομιλίες». Το χειρότερο ήταν ότι οι θέσεις 
της - για το απευθείας εμπόριο, την παραχώρηση υπηκοότητας σε τούρκους 
πολίτες στην Κύπρο, κλπ - δεν είναι ακριβώς οι θέσεις που χρειάζεται ο 
υποιµήφιος σε τέτοια εποχή. Οπότε, ο ΔΗΣΥ γύρισε πίσω στη συνταγή των 
προηγούμενων δεκαετιών -- «τουρκική προπαγάνδα». Και η Φλωτρ έστειλε 
νέο σημείωμα, όπου διευκρίνιζε ότι δεν είχε αναφερθεί σε «Χαλαρή 
ομοσπονδία». Τώρα βέβαια διέψευδε και δικές της δηλώσεις. Ἠταν προφανές 
ότι προσπαθούσε να βοηθήσει τον ηγέτη του ΔΗΣΥ. Το ότι ο δημοσιογράφος, 
εἴχε τιμηθεί για την αντικειµενικότητα και τον επαγγελματισμό του στην 


κάλυψη των ελληνοτουρκικών σχέσεων πέρασε στα απαρατήρητα από 


εφημερίδες, όπως η Αλήθεια και ο Πολίης που σε άλλες εποχές µπορεί να 


είχαν τις ανταποκρίσεις του πρωτοσέλιδα. 


ΟΙΚΟΝΟΜΙΑ 


Τι µπορεί να κρύβουν οι σκληροί δίσκοι των ηλεκτρονικών 
υπολογιστών του Ορφανίδη 

[Μερικές εκκρεμότητες του τέως Διοικητή] 

Η πληροφορία ότι ο κ. Ορφανίδης είχε κατακρατήσει του σκληρούς δίσκους 
των υπηρεσιακών του υπολογιστών, είναι και αστεία, για το επίπεδο το οποίο 
αποκαλύπτει, αλλά ίσως να είναι και αποκαλυπτική για όσα µπορεί να κρύβει 
ένας σκληρός δίσκος - λ.χ. πληροφορίες και στοιχεία επικοινωνίας που να 
θέλει κάποιος ή κάποιοι να εξαφανίσουν. 

Διότι το να καταφεύγει ένας τέως Διοικητής της Κεντρικής σε κάποιας µορφής 
υφαρπαγή δημόσιας περιούσιας, είναι παράδοξο. Τίθα μπορούσε, λοιπόν, να 
θέλει να αποφύγει και αποκρύψει; 

Αρκετά, αν κρίνει κάποιος από τα όσα έχουν διαρρεύσει πρόσφατα, αλλά και 
τους προηγούμενους µήνες. Και προφανώς, όπως λένε πολλοί, αυτά µπορεί 
να είναι µόνο η επιφάνεια. 

Αρχικά υπάρχουν τα τρία πρόσφατα σκάνδαλα: 

1. ὑπιαβδίγμπι. Η εξαγορά της ρωσικής τράπεζας το 2009 έγινε, παρά τις 
εκκλήσεις του υπουργού οικονοµικών, Χ. Σταυράκη και παρά το ότι 
εξόφθαλµα η άµεση εξαγορά δεν εξυπηρετούσε τα κυπριακά συμφέροντα. Το 
ότι αποκαλύφθηκε τώρα, ότι η λειτουργία της ρωσικής τράπεζας 
χαρακτηριζόταν από διαπλοκή και ύποπτα δάνεια που στοίχισαν στην 
τράπεζα Κύπρου, δείχνει ότι μάλλον υπήρχαν και αλλά συμφέροντα στην 
επείγουσα έγκριση. Προφανώς, θα ήταν καλά να µην έμενε τεκμήριο σε 
κάποιο σκληρό δίσκο. 

2. Ἡ υπόθεση της αγοράς των ελληνικών ομολόγων είναι ακόµα πιο 
κραυγαλέα για την πλημμµελή άσκηση των καθηκόντων του τέως διοικητή της 
κεντρικής: φαίνεται να επιβεβαιώνονται, πλήρως, οι καταγγελίες του ΠΑΣΕΧΑ 


ότι µετά από την δήλωση της τράπεζας, το Δεκέμβριο του 2009 ότι είχε 


μειώσει την έκθεση της σε ελληνικά ομόλογα, κάποιοι - οι καταγγελίες λένε οι 
κκ. Ηλιάδης και Καρυδάς - αγόρασαν µαζικά ομόλογα αξίας 2 δις µέχρι τον 
Απρίλιο. Το ότι υπήρχε και προμήθεια 57ο για την εξαγορά, θέτει σαφώς 
ευρύτερα ζητήματα. Αλλά, τίθεται και τεράστιο θέµα για την αδράνεια του κ. 
Ορφανίδη. Άκουσε και αυτός, προφανώς, τη δήλωση της τράπεζας Κύπρου 
το Δεκέμβρη ότι ξεφορτώθηκε τον Κύριο όγκο των ελληνικών ομολόγων. 
Παρακολουθούσε αδρανής την διαδικασία των μαζικών αγορών και μόλις τον 
Μάρτιο έστειλε µια γενική επιστολή σε όλες - όχι ειδικά στην τράπεζα Κύπρου 
-για τα ελληνικά ομόλογα. Και ενώ εἴχε στείλει την έστω καθυστερημένη και 
ασαφή επιστολή, δεν έκανε τίποτα για να εμποδίσει τη συνέχιση της αγοράς 
ομολόγων που συνεχίστηκε µέχρι τον Απρίλιο. Το ότι το συμβούλιο 
ειδοποιήθηκε µετά το γεγονός και το ότι ο ίδιος δεν ζήτησε κάποια έρευνα για 
ΤΟ Τί έγινε εκείνο το τετράµηνο είναι όντως ενδιαφέρον. Υπήρξε εξαπάτηση 
του κοινού. Αλλά ίσως για τον τέως, το θέµα της εξαπάτησης του κοινού ή των 
μικροεπενδυτών, να µην ήταν σηµαντικό. Το γιατί είναι ενδιαφέρον. Όπως 
ενδιαφέρον Θα είναι να τεκμηριωθεί, αν έκανε ο,τιδήποτε όταν έγιναν 
καταγγελίες. 

9. ΟΙ συγκρούσεις συμφερόντων του κ. Σαρρή. Όταν αποκαλύφθηκε ότιο 
Κ. Σαρρής ήταν µέλος των Συμβουλίων 8 εταιρειών, ανάµεσα τους και 
εταιρείες, Οἱ οποίες είχαν δάνεια από τη Λαϊκή, ενώ είχε αναλάβει επικεφαλής 
της τράπεζας, ένα Ιιδιαίερα επίµαχο σηµείο ήταν ότι η εποπτική αρχή της 
κεντρικής τράπεζας έθεσε θέµα στον κ. Ορφανίδη, ο οποίος το άφησε να 
περάσει στέλνοντας µια τυπική επιστολή στην οποία δεν πήρε απάντηση -- 
και δεν έκανε τίποτα για τους επόμενους µήνες. Προφανώς, σχόλια ή αλλά 


στοιχεία για το θέµα, θα ήταν ενδιαφέροντα. 


Πέρα, όµως, από αυτά υπάρχουν και άλλες εκκρεμότητες: 

1. Αξίζει λ.χ. να δημοσιοποιηθούν τα οποιαδήποτε στοιχεία για τη θέση του 
διοικητή στη διευκόλυνση των τραπεζών να πάρουν τα 2.3 δις από την 
ευρωπαϊκή κεντρική τράπεζα το 2009 -- και πως έδρασε (ή δεν έδρασε) 
όταν οι τράπεζες διέθεσαν αυτό το πόσο µε απαγορευτικά υψηλό επιτόκιο 
στην κυπριακή αγορά -- και έτσι διέθεσαν το απόθεµα στην ελληνική επέκταση 


σε δάνεια και ομόλογα. Γιατί δεν παρενέβη; 

2. Επειδή είχε δηµοσιοποιηθεί ότι ο ίδιος είχε ζητήσει να πουληθεί µέρος 
του χρυσού της κεντρικής για να αντιμετωπιστεί η κρίση, όταν ήταν 
πρόεδρος ο Τ. Παπαδόπουλος Και µετά αρνήθηκε κάθε συζήτηση του 
θέµατος, όταν εκλεγηκε ο Χριστόφιας, θα ήταν επίσης ενδιαφέρον να μάθει 


κάποιος το τί λένε τα αρχεία -- αν έχει απομείνει κάτι. 


Το κλίµα στην οικονομία 

[η συνέντευξη Σιαρλή και η ρωσική στήριξη στις Τράπεζες] 
Στην συνέντευξή του, ο Σιαρλή φάνηκε να επιβεβαιώνει ότι οι πιέσεις, Οἱ 
οποίες προέκυψαν στην αρχή του καλοκαιριού µε τις τράπεζες να ζητούν 
βοήθεια από το κράτος και την υποβάθμιση από τους ΕΙΙσΠ είχαν 
υποχωρήσει. Τότε, η κυβέρνηση βρέθηκε σε δύσκολη θέση, καθώς η ρουτίνα 
της ανανέωσης βραχυπρόθεσµων δανείων μετατράπηκε σε ανοικτό ζήτημα, 
αφού οι κυπριακές τράπεζες φαίνονται να έχουν ανάγκη τα κεφάλαια τους, 
ενώ δεν υπήρχε και δυσκολία στο εξωτερικό λόγω της νέας υποτροπής της 
κρίσης στην ευρωζώνη. Σε εκείνο το Κλίμα, η συμμαχία των τοπικών 
νεοφιλελεύθερων µε τους εργοδότες προσπάθησε, µε πρώτο τον Πολίτη, να 
καλλιεργήσει ένα κλίµα υστερίας για στάση πληρωμών, ώστε να πιεστεί η 
κυβέρνηση να αποδεχτεί τους όρους της Τρόικας. Ο Σιαρλή επιβεβαίωσε ότι 
το ζήτημα της ανανέωσης των χρεογράφων είχε διευθετηθεί, ενώ έθεσε ως 
ρεαλιστικό στόχο των µέτρων που προτίθεται να πάρει η κυβέρνηση τον 
περιορισμό του ελλείμματος στο 2.57 - Κάτι το οποίο είναι µέσα στα 
ευρωπαϊκά πλαίσια. Υπενθυμίζεται ότι και εδώ υπήρχαν έντονες πιέσεις για 
µέτρα εναντίον των εργαζόμενων στο δημόσιο, µε την δικαιολογία ότι έπρεπε 
να διατηρηθεί το έλλειμμα στο 2.576 - την στιγµή που στις περισσότερες 
ευρωπαϊκές χώρες, ακόµα και στις χώρες µε μνημόνιο, το έλλειμμα εἶναι 


πάνω από 4 -506. 


Το δεύτερο ενδιαφέρον δεδοµένο της βδοµάδας, ήταν η ανάλυση του 
Φιλελευθέρου για την κατάσταση των καταθέσεων. Σύμφωνα µε την ανάλυση, 
τους τελευταίους µήνες υπάρχει µια αύξηση της απόσυρσης καταθέσεων ή 
δανείων εκ µέρους Κυπρίων πολιτών -- µε αυτό το ρυθµό καταγράφεται για 


πρώτη φορά ανισορροπία µε τις καταθέσει. Η διάφορα, «ὠστόσο, 


1Η! 


αποσύρσεων-δανείων και καταθέσεων γεφυρώνεται από τη ροή ρωσικών 
καταθέσεων. Προφανώς, η ρωσική ροή στηρίζει ήδη, την κυπριακή 


οικονομία, όπως και ο ανάλογος τουρισμός. 


ΔΙΕΘΝΗ 
Ευρώπη: σπρώχνοντας για πιο επεµβατική Κεντρική 
Τράπεζα, ενώ η εργατική αναταραχή εστιάζει σε συμβολικές 
οµάδες 
Οι διακοπές στην Ευρώπη τελείωσαν µε ένα είδος ήπιας επίσκειµης του 
Σαμαρά στον κεντροευρωπαϊκό άξονα, όπου του είπαν ότι αφού τηρήσει το 
πρόγραμμα και αποδείξει ότι είναι και αυτός, όπως και Παπανδρέου, τότε θα 
σκεφθούν µια κάποια χαλάρωση των χρονικών ορίων. Υπάρχει, ακόµα, στον 
αέρα η ανησυχία των εκλογών της περασμένης ἁάνοιξης, αλλά και το γεγονός 
ότι στην Ευρώπη αναπτύσσονται "ελληνικά σύνδρομα” -άμεσης δράσης 
στους δρόμους αλλά και ανάλογα εκλογικά σχήµατα- σε διάφορες εκδοχές. 
Στον τοµέα της οικονοµίας, η νέα σεζόν ξεκίνησε µε µια υποβάθμιση των 
Μούντυς που σηµαίνει ότι οι οίκοι αξιολόγησης θα συνεχίσουν την πίεση στην 
ευρωζώνη. Στο προσκήνιο υπάρχουν αυτήν την στιγµή δύο θέµατα, τα οποία 
ωθούν προς την ενοποίηση-ομοσπονδοποίηση: 

Ί. Η έγκριση του μηχανισμού σταθερότητας, ΕΘΜΙ, και οι εσωτερικές 
μετατοπίσεις στον πυρήνα. Ενώ αναμένεται να προχωρήσει η 
έγκριση του μόνιμου ταμείου σταθερότητας, του ΕΡΜ, και του 
δηµοσιοοικονοικου συμφωνου,το οποίο θα είναι µια σαφής 
ομοσπονδιακή κίνηση, ταυτόχρονα έχουν αρχίσει να εμφανίζονται και 
«μικρές», για την ώρα, ρητορικές μετατοπίσεις στον πυρήνα. Ίσως να 
είναι στα πλαίσια καλλιέργειας κλίµατος για την έγκριση του ΕΘΜΙ και 
των προοπτικών για ευρωπαϊκή οµοσπονδοποίηση, αλλά και μπροστά 
στις επερχόμενες γερμανικές εκλογές του 2013 και της μείωσης της 
ανάπτυξης στην Γερμανία Άρχισε, πάντως να εµφανίζεται και η λογική 
ότι η Γερμανία «δεν δίνει µόνο αλλά κερδίζει επίσης» µε τα δάνεια και 
τα µνηµόνια. Σχετικά σχόλια εμφανίστηκαν και στο συντηρητικό 


γερμανικό τύπο. 

2. Η τραπεζιτική ενοποίηση και η ανάδυση ενός πιο ενεργητικού 
ρόλου της Ευρωπαϊκής Κεντρικής Τράπεζας. Παράλληλα µε τις 
προσπάθειες για συνδυασμό του Μηχανισμού σταθερότητας µε τα 
δηµοσιοοικονοµικά, αναπτύσσεται και µια άλλη διάσταση στα 
τραπεζιτικά -- µε ενοποίηση της εποπτείας σε ευρωπαϊκό επίπεδο και 
µια πιο ενεργητική παρέμβαση της ευρωπαϊκής κεντρικής τράπεζας 
στις αγορές ομολόγων. Ο Μάριο Ντράγκι, διοικητής της τράπεζας, 
εθεωρείτο µέχρι πρόσφατα συντηρητικός -- απρόθυµος δηλαδή να 
εµπλακεί η κεντρική τράπεζα στη διάσωση χωρών της ευρωζώνης, οἱ 
οποίες έχουν πρόβλημα µε το επιτόκιο των ομολόγων τους. Μετά από 
τις μετατοπίσεις του πρώτου μισού το 2012 ὠστόσο, ο Ντράγκι φάνηκε 
να «αλλάζει» θέση: µπροστά στις πιέσεις, οι οποίες εκφράστηκαν και 
εκλογικά, αλλά και µπροστά στον κίνδυνο οικονοµικής «κατάρρευσης» 
της Ισπανίας και της Ιταλίας, λόγω των επιτοκίων στα ομόλογα τους, 
αλλά και την αυξανοµένη ύφεση - µε αποτέλεσµα να υπάρχει 
πιθανότητα οι δυο χώρες να ζητούν ένταξη στο μηχανισμό στήριξης - 
παρέβηκε στις αγορές ομολόγων και κράτησε τα επιτόκια κάτω από 
75ο. Για την ώρα. Αυτή η παρέμβαση ήταν µια έµµεση µορφή 
διοχέτευσης Χρημάτων στις αγορές, αλλά µέσω των κρατικών 
ομολόγων. Είναι, βέβαια, µακριά ακόµα από την δηµιουργία 
ευρωομολόγων, αλλά ανήκει στην ἴδια κατηγορία σε σύγκριση µε την 
προηγούµενη ἨἈπολιτική. Ὁ διοικητής της γερμανικής Κεντρικής 
Τράπεζας, ὠστόσο, διαφώνησε µε οποιοδήποτε συστηματική 
παρέμβαση -- ακριβώς επειδή θεωρεί ότι αυτό μεταφέρει τα τοπικά 
κρατικά «προβλήματα» στο ευρωπαϊκό επίπεδο. Ο Ντράγκι, πάντως, 
φαίνεται να έχει στήριξη ανάµεσα στους πολιτικούς -- για επιλεκτικές 
παρεμβάσεις, οι οποίες αυξανόμενα κρίνονται αναπόφευκτες. Έτσι και 
αλλιώς, αν η Ισπανία προσφύγει στο Μηχανισμό για στήριξη και των 
δηµοσιοοικονοµικών της - κάτι που είναι πολύ πιθανό και µε την κρίση 
στις περιφέρειες της χώρας µαζί µε την κρίση των τραπεζών - τότε 
«δεν θα υπάρχουν χρήματα» για την Ιταλία. Ο Ντράγκι κέρδισε στη 
συνάντηση της Κεντρικής Τράπεζας, την Πέμπτη, 6/9, την 
αναγνώριση του «δικαιώματος» παρέμβασης στις δευτερογενείς 
αγορές. 

Στο πιο πάνω πλαίσιο, οι αποφάσεις του ΕΟΟΕΙΝ στα µέσα Σεπτεµβρίου 
αναμένεται να είναι σημαντικές. Και για να προχωρήσει η τραπεζιτική ένωση, 


αλλά και για να οριστικοποιηθεί η στήριξη στην θέση Ντράγκι για παρέμβαση. 


Στο Ταξικό επίπεδο κυριάρχησαν δύο απεργίες -- η απεργία στην γερμανική 
αεροπορική εταιρεία, Λουφτχάνσα, που έδειξε ότι οι εργαζόµενοι στον 
πλούσιο πυρήνα χρειάζεται να αγωνιστούν και αυτοί για το μερίδιο τους -- ή 
για κρατική στήριξη. Στην Ιταλία, µια οµάδα ανθρακωρύχων οχυρώθηκε στο 
τελευταίο ορυχείο της χώρας, µε αίτηµα την κρατική στήριξη. Κέρδισαν µια 
αναβολή. 

Στην Ισπανία, πριν από δύο βδομάδες, ένα κίνηµα αγροτών κατέλαβε ένα 
τσιφλίκι στην Ανδαλουσία -- µια κίνηση που έµοιαζε µε ένα ιστορικό αέ]ὰ νι 
από το αναρχικό κίνηµα της δεκαετίας του 1950. 

Στο πολιτικό-εκλογικό επίπεδο, η προσοχή είναι εστιασµένη στην Ολλανδία 
στην οποία η έστω ήπια, ακόµα, κρίση έχει προκαλέσει ένα είδος εκλογικής 
αντίδρασης. Τα «σοσιαλιστικό κόμμα», το οποίο έχει µαοϊκές καταβολές, 
εμφανίστηκε ὡς ο πόλος συσπείρωσης της αντίδρασης στην λιτότητα -- και σε 
αρκετές δημοσκοπήσεις τον Αύγουστο φαίνονταν να προηγείται προκαλώντας 
ένα μικρό πανικό και πάλιν. Και φυσικά, άρχισαν οι επιθέσεις των ΜΜΕ 
εναντίον του -- οποτε τα ποσοστα του κυµαινονται. Η βασική του θέση είναι η 
εναντίωση στην λιτότητα -- και αξίζει να αναφερθεί ότι µερικές από τις 
προσφυγές στο γερμανικό Ανώτατο δικαστήριο για την έγκριση του ΕΘΜ 
ξεκινούν από ανάλογη αφετηρία. Στην Ολλανδία, βέβαια, υπάρχει και το κλίμα 
ότι φταίνε «οι νότιοι» -- αλλά αναπτύσσεται Και µια λογική που λέει να δοθεί 
όλο το πόσο στην Ελλάδα και αν δεν τα καταφέρει να µην της δοθεί τίποτε 
άλλο. Τα πιο ενδιαφέρον, πάντως, είναι το ότι το σοσιαλιστικό κόµµα φάνηκε 
να αντλεί ψήφους και από την ακροδεξιά δείχνοντας ότι µια μερίδα της 


κοινωνικής δυσφορίας είναι περιφερόµενη και δεν ανήκει στην ακροδεξιά. 


Τα «ίσια», «ανάποδα» για τις γυναίκες στον κόσµο: Μέση 
Ανατολή ν5 ΗΠΑ 

Σε προηγούμενο τεύχος της Δέφτερης Ανάγνωσης, έγινε αναφορά για τις 
κινητοποιήσεις γυναικείων, και όχι µόνο οργανώσεων, για τις προσπάθειες 
της κυβέρνησης Ερτογάν να τροποποιήσει τη σχετική µε την άµβλωση 
νοµοθεσία 

(Π4ρ:/ Νννννν.ἀεΠεγιαπαγηοςΙ.οοπι/ρα{/αεΠεγιΑπαγηοςἰ 12 Ιωπί.ρα[ 
Τουρκία και το δικαίωµα της γυναίκας στο σώμα της: ένα κοσμικό 
κίνηµα ενάντια στον Ερτογάν; ) Οι κινητοποιήσεις είχαν αποτέλεσµα, αφού 
εγκαταλείφθηκε η προσπάθεια, παρόλον ότι δεν παρουσιάστηκε στην ἴδια 
έκταση από τα ΜΜΕ. Πέραν από τις δυναμικές κινητοποιήσεις, φαίνεται ότι κι’ 
άλλες παράμετροι διαδραμάτισαν ρόλο σε αυτή την αλλαγή πλεύσης. Τις 22 
Μαΐου, το Ευρωκοινοβούλιο ενέκρινε ψήφισμα µε το οποίο καλείτο η Τουρκία 
ως υποψήφια για ένταξη χώρα να προωθήσει τα δικαιώµατα των γυναικών 
και τις αρχές ισότητα µέσα από νομοθετικές τροποποιήσεις, υποστήριξη για 
οικονομική και κοινωνική ενίσχυσή τους κυρίως σε µη προνομιούχες περιοχές 
της χώρας, σημειώνοντας Ιδιαπερα ανισότητες απέναντι στις γυναίκες 
Κουρδικής καταγωγής. Φαίνεται ότι το συγκεκριµένο ψήφισμα έδωσε ώθηση 
για τις κινητοποιήσεις και η πολιτικοποίησή τους σε σχέση µε το Κουρδικό και 
Ιδιαίερα µε την περίπτωση των δολοφονιών στο κουρδικό χωριό ὑ]μάειθ δεν 
πέρασαν απαρατήρητα για την τελική λήψη απόφασης. 


Ταυτόχρονα, «βήματα» «φαίνεται να πραγματοποιούνται µέχρι και... στη 
Σαουδική Αραβία. Τη συµµετοχή µιας αθλήτριας στους Ολυμπιακούς, 
ακολούθησε σχέδιο για δηµιουργία βιομηχανούπολης (ανατολικά στην πόλη 
Χοφούφ) ώστε να εργάζονται γυναίκες και να εξασφαλίσουν οικονομική 
ανεξαρτησία, διατηρώντας τις θρησκευτικές παραδόσεις της χώρας -- δηλαδή 
θα είναι µια πόλη µόνο για ... γυναίκες. Οπότε, δεν θα χρειάζονται την 
παρουσία των αντρών για να κυκλοφορούν δηµόσια. Στα θετικά της ενέργειας 
µπορεί να πιστωθεί το ότι φαίνεται ότι αποτελεί µέρος κρατικής πολιτικής για 
διεύρυνση της αγοράς εργασίας µε την ένταξη γυναικών που είχε προταθεί 
από ομάδα γυναικών για να καταπολεµηθεί η ανεργία ανάµεσα στις γυναίκες 
αποφοίτους από ανώτατα εκπαιδευτικά ιδρύματα. Το σχέδιο αυτό, αποτελεί το 
δεύτερο σε διάστηµα μερικών µηνών, αφού αρχή της Χρονιάς, εφαρµόστηκε 
νοµοθεσία, η οποία επιτρέπει στις γυναίκες να εργάζονται σε καταστήματα 


πώλησης γυναικείων εσωρούχων και καλλυντικών. 

Κατά τα αλλά, η Σαουδική Αραβία παραμένει ένας παράξενος τόπος µε 
μεσαιωνική «αύρα»: στην Αίγυπτο έχει ξεσπάσει σκάνδαλο µε επιθέσεις 
ενάντια στην μοναρχία της Ρἱάντ, λόγω της τιμωρίας µιας Αιγύπτιας, η οποία 
κατηγορεῄαι ότι πρόσβαλε µια από τις πριγκίπισσες του βασιλικού οίκου. Όχι 
µόνο τιμωρήθηκε µε φυλάκιση, αλλά και µε δηµόσιο µαστίγωμα. Στην Αίγυπτο 
φωνάζουν, αλλά η μεσαιωνική ιεραρχία στην έρηµο των Σαούντ, καλά κρατεί. 
Πίίρ:/ΑΛΝννν.ΙἱνειεαΚκ.οοπι/νἰενν2ἰΞ150 1346164836 





Στο Δυτικό κόσµο τα πράγματα φαίνονται κάπως διαφορετικά. Στις ΗΠΙΑ, ο 
υποιµήφιος Ρεπουπλικανός γερουσιαστής Τοντ Ακιν του Μιζούρι, ξεσήκωσε 
σάλο και αντιδράσεις διεθνώς µε τις δηλώσεις του αναφορικά µε «νόμιμο 


βιασμό» μεταξύ άλλων, σε τηλεοπτικό κανάλι 
(ΠΠρ:/Ποχ2πονν.οοπι/2012/08/19ήΠε-8οο-γερο(-αιιαιςί-19-2012/). ο 


υποιμήφιος παρουσιάζοντας τη θέση του κατά των αμβλώσεων, εξέφρασε τη 
θέση ότι η πιθανότητα εγκυμοσύνης ως αποτέλεσμα βιασμού είναι σπάνια, 
αφού σε περιπτώσεις «νόμιμου βιασμού» το γυναικείο σώμα διαθέτει και 
αναπτύσσει μηχανισμούς καταστολής της διαδικασίας της σύλληψης. Ο Ακίν, 
εκπρόσωπος της Χριστιανικής δεξιάς και υποιψήφιος για έκτη θητεία 
υποστηριζόμενος από το Τθα8 Ρ4Πίγ, προσπάθησε µετά τις αντιδράσεις που 
προκάλεσαν οι δηλώσεις του, να κουκουλώσει το γλωσσικό ολίσθηµά του -- 
που καθόλου απίθανα να του στοιχίσει την εκλογή, αφού ήδη τα ηγετικά 
στελέχη τον κάλεσαν σε απόσυρση από τη διαδικασία των εκλογών - 
λέγοντας ότι εκφράστηκε λανθασμένα, αφού στόχος του ήταν να 
υπερασπιστεί τη ζωή των αθώων θυμάτων. Εκφράζοντας τις απολογίες του, 
αναφέρθηκε στο βιασμό ως «διαβολική πράξη» που διαπράττεται από βίαιους 
θύτες και ότι ο τρόπος µε τον οποίο είχε μιλήσει δεν εκφράζει τη βαθιά του 
ενσυναίσθηση µε τις χιλιάδες γυναίκες θύματα βιασμού και κακοποίησης κάθε 
Χρόνο. Ο νυν πρόεδρος και υποψήφιος για επανεκλογή Μπαράκ Ομπάμα, 
άδραξε την ευκαιρία Και δήλωσε ότι θεώρει προσβλητικές τις δηλώσεις του 
Ακίν, σημειώνοντας ότι ενώ ο Ακίν είναι µέλος της Επιτροπής Επιστήμης και 
Τεχνολογίας, είναι κάποιος ο οποίος επιθυμεί πορεία προς τα πίσω. Η 
επιτροπή της εκστρατείας των δημοκρατικών υποιψηφίων γερουσιαστών, ήδη, 
συγκέντρωσε εκατοντάδες χιλιάδες υπογραφές, ώστε ο Ακίν να μετακινηθεί 


από τη συγκεκριμένη επιτροπή. Φυσικα, ο ίδιος Και οι υποστηρικτές του 

επιμένουν, σε ήπιους µεν τόνους αλλά ... Διότι όσα εἰπεδήλωσε δεν ήταν 
απλώς µια κουβέντα - εἶναι µέρος του ακροδεξιού κυκλώματος, το οποίο 
στηρίζει την εναντίωση στην έκτρωση (μιλούν σε κάποιες περιπτώσεις µέχρι 
και ποινικοποίηση), αλλά και αλλά κοσμικά "διαβολικά" συμπτώματα - όπως η 
θεωρία της εξέλιξης των ειδών - µε δικές του «επιστήμες», όπως αυτή που 


αποκαλύφθηκε µε την «παραδρομµή της γλώσσας» του Ακιν. 


Το ακόλουθο βίντεο κυκλοφόρησε ὡς µέρος των ειρωνικών επιθέσεων 


ενάντια στις «θεωρίες» των φονταμενταλιστών. 


ΜΗρ://τί.οοπι/αγί-απςά-οα]ανο/πευνς/μεσΙΗπιαίο-γαρο-{ακο-αᾶ-οσι/ 





Κεμπέκ: άνοδος των αυτονομιστών µε τιμωρία του στόχου 
των φοιτητικών κινητοποιήσεων 

Ο Φιλελεύθερος πρωθυπουργός του Κεμπέκ δοκίµασε να ανακόψει τη φθορά 
από την αντιπαράθεση µε τους φοιτητές µε µια απόπειρα εκλογών αστραπή, 
οι οποίες ήλπιζε ότι θα του έδιναν και πάλι την πλειοψηφία, βασιζόμενος στο 
ότι οι συγκρούσεις φοιτητών Και αστυνομίας Θα είχαν κουράσει το κοινό. 
Έχασε. 

Πρώτο κόµµα, Χωρίς πλειοιηφία όµως, ανακηρύχτηκαν οἱ κεντροαριστεροί 
αυτονομιστές. Τα µεγάλα κόµµατα πάντως είχαν απώλειες (µε το κυβερνών 
να έχει τις μεγαλύτερες ενώ ενισχύθηκαν ένα µικρότερο αριστερό 
αυτονοµιστικό κόµµα, Και ένα κεντρώο που εκφράζει και αυτονομιστές και 
σομοσπονδιακούς. Η πιθανότητα ενός νέου δημοψηφίσματος απόσχισης είναι 
πια πιθανή, αν Και όχι άµεσα. Η νέα ηγέτης του Κεμπέκ εισηγήθηκε µια 
σταδιακή πολιτική αυτονόµησης µε αιτήµατα προς το κεντρικό κράτος, τα 
οποία θα οδηγήσουν, σε διαδικασίες νέου δημοψηφίσματος «αν υπάρχουν οι 
συνθήκες για νίκη». 

Πίσω, ωστόσο από το θέµα της απόσχισης, το οποίο γίνεται πιο οικείο πια, 
υπάρχουν τα οικονομικά και πολιτικά δεδοµένα. Οικονομικά, η Ψηφοφορία 
ήταν και µια απόρριψη της πολιτικής για αύξηση των διδάκτρων που 
προκάλεσε την κρίση. Ενώ πολιτικά, µπορεί να θεωρηθεί και µια νίκη του 


κινήματος, ενάντια στις απαγορεύσεις συγκεντρώσεων, µε τις οποίες 

προσπάθησε ο τέως πρωθυπουργός να καταστείλει το νεολαιίστικο κίνηµα -- 


και στο τέλος πόνταρε σε «δυσφορία» που δεν του βγήκε. 


ΚΙΝΗΜΑΤΑ 


Εκδηλώσεις - κινήσεις- συνελεύσεις 


Η 2η αντι-εξουσιαστική κατασκήνωση πραγματοποιήθηκε στα Πλατάνια 
31/8-2/9 και σε αυτή συμμετείχαν και µέλη από το χώρο της Λεμεσού. Μέσα 
από τις παρουσιάσεις Και τις προβολές, συζητήθηκε το ζήτημα της 
οικονοµικής κρίσης ενόψει και του επερχόµενου µνηµονίου λιτότητας, που 
απειλεί άµεσα, πλέον, τα κεκτημένα εργατικά δικαιώµατα και το βιοτικό 
επίπεδο της κυπριακής κοινωνίας. Η κρίση του συστήµατος, µε την εμφανή 
αδυναμία δυνατότητας επιστροφής σε κάποιου είδους σοσιαλδηµοκρατικής 
κανονικότητας, ανοίγει ταυτόχρονα προοπτικές για ανατροπές, αλλά και 
κινδύνους για νέους αυταρχισμούς. Επίσης, συζητήθηκε και το ζήτημα του 
μιλπαρισμού και το δικαίώµα της άρνησης στράτευσης µε αναφορές στο 
νοµικό πλαίσιο και σε παραδείγματα από αντιρρησίες συνείδησης σε χώρες 
του Συµβουλίου της Ευρώπης, αλλά και πιο συγκεκριµένα στη Κύπρο, βόρεια 
και νότια της πράσινης γραµµής. Η κατασκήνωση έκλεισε µε πορεία ενάντια 
στις Βρετανικές Βάσεις που κατέληξε στο Βρετανικό στρατόπεδο στο 


Τρόοδος, όπου τοποθετήθηκαν πανό στην πύλη του. 


Η καθιερωµένη εκδήλωση ειρήνης της Ίης Σεπτεµβρίου 
πραγματοποιήθηκε στη νεκρή ζώνη μεταξύ των οδοφραγµάτων του 
Λήδρα Πάλας. Με το κυπριακό σε αδιέξοδο και τις ελπίδες για επανένωση 
εξανεµισµένες, το Κλίµα δεν ήταν και το Καλύτερο. Τόσο στην οργάνωση, όσο 
και στην υλοποίηση της έμοιαζε φέτος περισσότερο µε µια εκδήλωση 
συντήρησης και διατήρησης ενός κεκτηµένου δικοινοτικού συμβολισμού, και 
όχι ὡς µια απόπειρα ρήξης µε τη διχοτόµηση, όπως το 2008-2009 όταν η 
εξωθεσµική αριστερά ξεκίνησε αυτές τις εκδηλώσεις. Αξίζει πάντως να 
σημειωθεί, επίσης, ότι και τα ΗΕ φάνηκαν να θέλουν να υποβαθµίσουν κάπως 


την εκδήλωση. 

Δίκτυο στην Συνέλευση: Στη Λεμεσό έχουν γίνει τρεις σχετικά μαζικές 
εκδηλώσεις τους τελευταίους µήνες στα πλαίσια του «χώρου»: µια εκδήλωση- 
συζήτηση για τις εκλογές στην Ελλάδα, µια εκδήλωση-συζήτηση για την κρίση 
των τραπεζών και την διαπλοκή τους µε την πολιτική σφαίρα και τα ΜΜΕ και 
µια παρουσίαση για µορφές ταξικής αντίστασης στην Ευρώπη [Ελλάδα και 
ἱσπανία] στην κρίση. Πιο πρόσφατα, έχουν γίνει µια σειρά συναντήσεις για τη 
δηµιουργία ενός δικτύου συντονισμού των διαφόρων οµάδων, τάσεων και 
ατόμων που εκφράζονται στις συνελεύσεις αλλά και γενικόερα στις 


συζητήσεις. 


Πρωτοβουλία για την απομάκρυνση του Αμίαντου από τον οικισμό 
Βερεγγάρια στη Λεμεσό 


ΕΤΣΙ ΕΧΟΥΝ ΤΑ ΠΡΑΜΑΤΑ 
ΟΙΚΙΣΜΟΣ ΒΕΡΕΓΓΑΡΙΑ 


Ο αμίαντος και όλες οι µορφές του που κυκλοφορούν ή έχουν κυκλοφορήσει 
στην αγορά είναι καρκινογόνα προς τον άνθρωπο, γεγονός βασισμένο σε 


επαρκή στοιχεία καρκινογένεσης στους ανθρώπους. 


Αναφορές περιστατικών των τελευταίων δεκαετιών δηλώνουν ξεκάθαρα, ότι η 
έκθεση σε αµίαντο σε καθημερινή βάση και πιο ειδικά η εισπνοή, προκαλεί 
ένα σωρό ασθενειών µε κυρίαρχες τον Καρκίνο του πνεύμονα και της 
υπόλοιπης αναπνευστικής οδού, Καρκίνο μεσοθηλιωμάτων, όπως και 
αµιάντωση (α50θ8ἱοΦ8ί5) µία µη αναστρέψιµη διάχυτη διάµεση ἴνωση 


πνευμόνων. 


Επίσης, περαιτέρω περιστατικά παρατηρήθηκαν μεταξύ εργατών σε λατομεία 
και επιδηµιολογικές μελέτες υπόδειξαν καρκίνο του λάρυγγα και καρκίνο στην 
γαστρεντερική οδό, αν και ο διεθνής οργανισµός για την έρευνα στον καρκίνο 
κρίνει τα αποτελέσµατα ως ασαφή (ΙΑΠπΟ 1987). Μετέπειτα δημοσιεύθηκαν 
και περιπτώσεις λεμφωμάτων, όπως και καρκίνου του ήπατος, τα οποία 


επίσης κατέληξαν να είναι ασαφή. 

Οι ενδείξεις για την επικινδυνότητα ξεκινούν ακόµα πιο πριν, από το 1906, µε 
τους γιατρούς Αυωγιραυῄί (ο οποίος επισήµανε πνευμονική ἴνωση) και ΜιΙΓ8Υγ 
(αµίαντωση) σε ένα 3Όχρονο εργαζόµενο εργοστασίου, τον τελευταίο 
επιζώντα από Ί0 εργαζόµενους. 


Οι επιστημονικές μελέτες και οι οργανισμοί υγείας δηλώνουν ξεκάθαρα το ίδιο 
πράγµα τα τελευταία 100 και κάτι χρόνια 


“ΜΗ ΧΡΗΣΙΜΟΠΟΙΕΙΤΑΙ ΑΜΙΑΝΤΟ” 


Όσον αφορά τον οικισμό Βερεγγάρια τα πράγματα προφανώς κινούνται 


αργόστροφα. 


Η δικαιολογία πως ο οικισμός και ο καθαρισμός του ήταν στη δικαιοδοσία των 
αγγλικών βάσεων έχει λήξει εδώ και κάτι χρόνια. 


Η αναποφασιστικότητα και η µή ανάληψη ευθυνών του δήµου ΙΚ. Πολεμιδιών, 
Επαρχιακής Διοίκησης και οποιασδήποτε άλλης αρχής εἶναι γεγονός . Η 
παλινδρόμηση ευθυνών για να βρεθεί σε ποιόν αναλογεί η ευθύνη και το 
κόστος για απολύµανση και καθαρισμό των 240 περίπου σκαλών από τις 
θανατηφόρες εγκαταστάσεις, δεν είναι τπποτε άλλο από ποντιοπιλατισµός του 


τύπου “ νίπτω τας χείρας µου”. 


Η κατάσταση στην οποία βρισκόμαστε είναι ένα απλά ένα θέµα 


προτεραιοτήτων. 


Όσο ο οικισμός παραμένει εκεί (και είναι εκεί ήδη για αρκετό καιρό ) τα 
κρούσματα καρκίνου στην γύρω περιοχή είναι αναπόφευκτα. Όσο ο χρόνος 
τρέχει όλο και καινούρια περιστατικά παρουσιάζονται στην περιοχή και τόσο 
περισσότεροι θάνατοι σημειώνονται σε όλες τις ηλικίες (µε τον πιο πρόσφατο 


να είναι ένας νεαρός 22 ετών). 


Και για να τονιστεί οτι η επανάπαυση δεν είναι πλέονν επιλογή επισηµαίνω οτι 
ο οικισμός είναι τοποθετημένος πλησίον του Α΄ δημοτικού σχολείου και του 
νηπιαγωγείου Γελαστή Πολιτεία. Με την νέα σχολική χρόνια δεκάδες παιδιά 


θα αναπνέουν, σε καθημερινή βάση, την τοξική αυτή ουσία. 

Αν η υγεία των παιδιών και των κατοίκων του δήµου δεν είναι 


πρώτα στη λίστα ενεργειών του δήµου και της οποιασδήποτε 


κυβέρνησης τότε τί είναι ; 


Το αίτηµα είναι απλό: 


ΑΜΕΣΟΣ ΚΑΘΑΡΙΣΜΟΣ ΤΟΥ ΟΙΚΙΣΜΟΥ ΒΕΡΕΓΓΑΡΙΑ 


ΑΡΝΟΥΜΑΣΤΕ ΝΑ ΖΟΥΜΕ ΔΙΠΛΑ ΑΠΟ ΜΙΑ ΑΚΙΝΗΤΗ ΒΟΜΒΑ 


ΣΠΟΝΤΕΣ 


«Σκληροί δίσκοι» και Δυσκολίες κατανόησης της διαφοράς του 
υπηρεσιακού από το προσωπικό και του Δημόσιου από το 
Ιδιωτικό: Ο κ. Ορφανίδης παραδέχτηκε ότι αφαίρεσε τους σκληρούς 
δίσκους από τους υπηρεσιακούς υπολογιστές της Κεντρικής Τράπεζας 
οι οποίοι του εἴίχαν παραχωρηθεί για να κάνει την δουλειά του όσο 
εργαζόταν εκεί. Με το εξής ασύλληπτο επιχείρηµα -- είχε τους 
υπηρεσιακούς υπολογιστές για «προσωπική χρήση»! Δηλαδή το 
Δημόσιο πλήρωνε για υπολογιστές και τηλέφωνα για την προσωπική 
χρήση του κ. Ορφανίδη; Καλά τί µισθό έπαιρνε και δεν αγόραζε δικό 
του προσωπικό υπολογιστή; Ἰαι υποτίθεται τον ενδιέφεραν οἱ 
«σπατάλες» του Δημόσιου; Κατά τον κ. Ορφανίδη ποιός πλήρωνε 
αυτούς τους υπολογιστές; Κραυγαλέα η «ευαισθησία» - ιδιαίτερα άµα 
σκεφτεί κάποιος ότι τους πήρε και σπίτι του λες και ήταν δικοί του. Και 
κατά τα αλλά το µόνο που ήξερε να λέει ήταν ότι φταίνε οι εργαζόµενοι 
και το Κόστος εργασίας. Δεν μπορούσε προφανώς να καταλάρει ότι και 
ο ίδιος εργαζόμενος ήταν. Το καλάμι όµως... 

Η επιστροφή του κλισέ της «τούρκικης προπαγάνδας»: πρώτα 
ήταν η διάψευση του κειµένου της Χουριέτ που απλώς κατέγραφε τις 
θέσεις του ΔΗΣΥ. Μετά ήρθαν τα κλισέ η ευρωβουλευτής είναι 
«Φφιλότουρκη». Όταν την επομένη, η ευρωβουλευτής προσπάθησε να 


καλύψει, κάπως, τον υποιψήφιο πρόεδρο, µε µια δήλωση για «μη 


2] 


σωστή απόδοση/διατύπωση», το προεκλογικό επιτελείο επιτέθηκε στο 
δημοσιογράφο - η κ. Φλωτρ έπαψε, προφανώς, να είναι 
«Φφιλότουρκη». Ο δημοσιογράφος, όµως, είναι από τους βραβευµένους 
για την κάλυψη των ελληνοτουρκικών. Κάποτε στην Αλήθεια, ο Α. 
Κωώνσταντινίδης έγραφε ότι τα κλισέ για την «τούρκικη προπαγάνδα» 
κάθε φορά που κάποιος είναι σε αδιέξοδο ή κάθε φορά που κάποιοι 
ήθελαν να συγκαλύψουν κάτι, ανήκουν στην περιοχή που καλύπτει 
ιστορική φράση, «το τελευταίο καταφύγιο κάθε..». Έχει και το χιούμορ 
της η υπόθεση. Αυτοί που κάλυπταν ή στήριζαν τον Ν. Αναστασιάδη 
την περίοδο 2004-08 ήταν «φιλότουρκοι»; «Τουρκική προπαγάνδα» 
αποκαλούσε και ο αρχιεπίσκοπος τα πρωτοσέλιδα του «Πολίτη». 

Και όµως, είναι γνωστές θέσεις... Ανάλογες θέσεις µε αυτές τις 
οποίες ανέπτυχθηκαν στην κ. Φλωτρ, είχαν εμφανιστεί και στον 
τουρκοκυπριακό τύπο πριν λίγες βδομάδες. Ας ελπίσουμε ότι ήταν ο 
πανικός που οδήγησε τον ΔΗΣΥ στο κλισέ της τούρκικης 
προπαγάνδας. Γιατί οι πηγές για τις ὅδημοσιευσεις στον 
τουρκοκυπριακο τυπο δεν είναι αμελητέες όσον αφορά το κόµµα της 


δεξιας και την ιστορία της ηγεσιας του. 


Όταν το ΔΗΚΟ προστατεύει τον δηµόσιο τοµέα. Πάντως, η πίεση 
του ΔΗΚΟ προς τον ΔΗΣΥ για να αποδεκτεί τη «μεικτή οικονομία» και 
να απαλειφθεί η πρόνοια για «ιδιωτικοποιήσεις» πιστώνεται στα θετικά 
της παρέµβασης του ΔΗΚΟ. Τώρα, βέβαια, τί θα τηρήσει ο 
Αναστασιάδης και ο ΔΗΣΥ, αν εκλέγουν, είναι άλλου παπά ευαγγέλιο. 
Αλλά, βέβαια, υπάρχει, πλέον Και µια εν δυνάμει πλειοψηφία στη 
βουλή, ενάντια σε µερικέές «φαντασιώσεις της νεοφιλελεύθερης 
πτέρυγας του ΔΗΣΥ. Στο βάθος, υπάρχει και το κεφάλαιο που θέλει τις 
κερδοφόρες επιχειρήσεις -- αλλά υπάρχουν και οι συντεχνίες. Η παλιά 
καλή ταξική πάλη. Όπότε το παιχνίδι µένει ανοικτό. Είναι µια 
ενδιαφέρουσα εμφάνιση των κεντροαριστερών ευαισθησιών πτέρυγας 


του ΔΗΚΟ. Που µέτρα και για τις εκλογές και για µετά. 


1) 


Έρχεται άλλο πιθᾶ ουµρ8. Σύμφωνα µε πληροφορίες από τις 
συνομιλίες ΔΠΗΙΚΟ-ΔΗΣΥ, ο Αναστασιάδης Θα κάμει και δηµόσια 
δήλωση αποκηρύξης του σχεδίου Αννάν. Δεν έχει όριο, πια, η 
διαδικασία των υποσχέσεων και του "δηλώνω ότι θέλετε". Στα 
ανέκδοτα κυκλοφορεί ότι ο Αναστασιάδης θα υποστηρίξει ότι στην 
πραγματικότητα δεν ψήφισε το σχέδιο Αννάν, απλώς έλεγε ό,τι έλεγε 
για να γίνεται συζήτηση. Όταν γίνει η αποκήρυξη του σχεδίου Αννάν, µε 
τι πρωτοσέλιδο θα κυκλοφορήσει ο Πολίτης;! 


Οἱ κινήσεις Ν. Παπαδόπουλου. Η απουσία του Ν. Παπαδόπουλου 
από τις συναντήσεις µε τον ΔΗΣΥ και οι ξαφνικά περιορισμένες 
παρεμβάσεις και διατυπώσεις του, είναι από τις έξυπνες κινήσεις του 
µέχρι στιγµής. Αν, εννοείται, ο στόχος του είναι η διαφοροποίηση του 
για να τοποθετηθεί ως εκπρόσωπος «άλλης πρότασης» σε σχέση µε 
τις προεδρικές -- και φυσικά όχι µόνο. Τώρα, αν κατανοεί και την 


ανάγκη αλλαγής εστίασης λόγω ακροατηρίου, θα δείξει. 


Δήμοι, συντεχνίες και συμβάσεις Η Εκτελεστική της Ένωσης 
Δήμων "νιώθει" να έχασε τη «μπάλα» και όσο πιο δυσµενή τα 
οικονομικά, τόσο περισσότερο φαίνεται ότι η κατάσταση ξεφεύγει απόν 
τον έλεγχό της. Επαναφέρει παλαιότερη απόφαση για Κλιμάκιο 
Εργασιακών σχέσεων σε παγκύπρια βάση, ώστε να ελέξουν κλιμάκια 
που εξελίκτηκαν από µόνα τους και εγκαθίδρυσαν ειλικρινείς και 
εποικοδοµητικές σχέσεις µε τις συντεχνίες. Κατά συνέπεια διευθετούν 
θέµατα προωθώντας οµοιοµορφίες στες συλλογικές συμβάσεις. Όπως 
εἴταν μερικοί: "εν τζιαι να έχουµεν τες συντεχνίες να κάµνουν ότι 
θέλουν που μόνοι τους". Αναμένεται προσπάθεια για "ανταρσία" του 
Κλιμακίου Εργασιακών Σχέσεων των Δήμων Λευκωσίας που είναι και 
το πιο δυνατό,τυγχάνει πλήρους στήριξης των συντεχνιών και ήταν η 
οµάδα µε τους περισσότερους ενδοιασμούς στις προσπάθειες της 
Εκτελεστικής της Ένωσης Δήμων 

Που πάνε τα λεφτά στον τοµέα της επικοινωνίας: κερδίζει το 
ραδιόφωνο και η οπΙ!ῖπο δημοσιογραφία. Εκτός από τον τουρισμό, 
ένας άλλος τοµέας της οικονοµίας, ο οποίος «φαίνεται να κινείται 
ανοδικά είναι οι υπηρεσίες. Η πιο ενδιαφέρουσα άνοδος ήταν «στον 
τοµέα της Ενημέρωσης και της Επικοινωνίας, όπου από τον Απρίλη 
µέχρι τον Ιούνιο σημειώθηκε αύξηση που ανέρχεται στο 2.950». Πριν 
δυο εβδομάδες, όταν ανακοινώθηκαν τα ποσά για τη διαφήμιση, 
φάνηκε ότι υπήρξε, σαφώς, µείωση για εφημερίδες και τηλεοράσεις, 
αλλά άνοδος για το ραδιόφωνο. Ώδη, συζητείται ότι ίσως και δύο από 
τις πέντε καθημερινές εφημερίδες µπορεί να γίνουν εβδομαδιαίες µετά 
τις εκλογές. Οπότε, προφανώς, η αύξηση στον τοµέα των 
επικοινωνιών είναι πέρα από τα θεσµικά, µέχρι στιγµής, Μέσα. Αν η 
άνοδος σηματοδοτεί την διάχυση στο {ἴντερνετ των κυπριακών 
αναζητήσεων πληροφόρησης, θα έχουμε ενδιαφέροντες εξελίξεις. 
Αξίζει να αναφερθεί επίσης, ότι σύµφωνα µε στοιχεία, το φθινόπωρο 
του 2011 η Κύπρος ήταν πρώτη σε αναλογία «χρηστές -- συνολικός 
πληθυσμός» στη συµµετοχή στο Ι8οθΏοοκ. Το ότι µερικές ειδήσεις πια 
διαχέονται και δεν φαίνονται να ελέγχονται εύκολα από το κύκλωμα 
των τεσσάρων καναλιών Και των πέντε εφημερίδων είναι ίσως 
ενδεικτικό. Όπως και να έχει, η ανατροπή του καθεστώτος λογοκρισίας 


της πλειοψηφίας των ΜΜΕ, είναι ένα από τα ζητούμενα της εποχής. 


Ίσως και η πίεση για έρευνα στις τράπεζες να ξεκινά από δίκτυα εκτός. 

σΓαΠΗἱ 


ΕΦΗΜΕΡΙΔΑ ΤΟΙΧΟΥ 


ΑΝΟΙΚΤΗ ΕΠΙΣΤΟΛΗ 
Προς όλους του οικολογικά σκεπτόµενους 


Από τα τρωκτικά του Βαρωσιου 


Φίλοι της γής, 

φίλε της γής Κλείε. 

Λέμε ένα τρανταχτό ΟΧΙ στο κίνδυνο της προσφυγιάς µας από τα σπίτια σας 
µε βίαιους και αντι-οικολογικούς µεθόδους (όπως σπρέι θανατηφόρα, χημικά 
αέρια, µαστίγια, ρόπαλα µε αγκάθκια, αρένες µε άγρια λιοντάρκα, κ.λ.π). Γιατί 
κύριοι µου; ποιός αποφασίζει; έτσι όποιου του κατεβεί έννα έρτη να ανοίξει το 
Βαρώσι, µίσιηµου. Τζαι εµείς τι φταίµε; όι πέ µας ήντα που φταίµε; έσιη τόσα 
Χρόνια µόνοι µας µέσα σε τούτην την πόλη, θυμούμαι:............. κάποτε είµαστεν 
µόνον τρείς δαµέσα δα, ενώ τωρά επολλήναμεν τζαι µάσιαλλα µας 
πολληνήσκουμεν παραπάνω µέρα µε την µέρα. Έσιη τόσα χρόνια κανένας 
δεν ενδιαφέρτηκεν για τούτην την πόλη..... ότι εκάµαμεν εμµείς..... εγεμώσαμεν 
τον τόπον τρύπες δηλαδή ανοίξαµεν τζιάλες πόρτες, εροκανήσαµεν ξύλα τζαι 
παραστατούς .... για να αερίζονται τα σπίθκια, τζαι όπου τζαι αν σταθής τωρά, 
μπορείς να θωρείς θάλασσα. Εμείς πάντως δεν θα µείνουμεν µε σταυρωμένα 
σιέρκα, θα προσπαθήσουμε µε ειρηνικό τρόπο να έβρουμεν το δίκιο µας τζαι 
να µας αφήσουν στην ησυχία µας.................... θα αντισταθούµεν. 
Προσπαθούμεν να φκούμεν που το Ψυχολογικό µας αδιέξοδο, αλλά εν 
ημπορούμεν να θυμηθούμεν πόθεν εµπήκαμµεν. 

Κλείτε.... φίλε της γής, έσσιε µας στα υπόψην σου τζαι αν ακούσης τίποτε για 


το θέµα µας........ στήλε επ]αίΙ: νννν.ρ5ΥγΠοΙοσΙίᾳο.8άἰεχοᾶο.οοΠ.ΟΥ. 


Οµάδα πρωτοβουλίας τρωκτικών: 
Αρουραίοι µε µεγάλην κκελλέν 


Αρουραίοι µε τζέρατα 

Αρουραίοι µε µεγάλα αφκιά 

Αρουραίοι µε τζέρατα 

Αρουραίοι µε κότσηνα σγουρά µακριά µαλλιά 
Νυφίτσες µε µεγάλον νούρον 

Νυφίτσες µε μµιτσίν νούρον 

Νυφίτσες µε µεγάλα νύσσια 

Νυφίτσες µε κότσηνα σγουρά µακριά μαλλιά 
Ποντήτζες µε µεγάλα πόθκια 

Ποντήτζες µε µεγάλα µάθκια 

Ποντήτζες µε µεγάλον μαύρον µουστάτζην 
Ποντήτζιες µε κότσηνα σγουρά µακριά μαλλιά 


Οι κώδικες των τοίχων την εποχή της κρίσης των τραπεζών 

Επιλογές από την ΒΙο0οσφαιρα 


Μικρή συνεισφορά για την διερεύνηση της οντογένεσης του νέου 
φασισμού 

